Rotax MAX Challenge 2021

Συμπληρωματικός Κανονισμός



1ος Αγώνας

Πίστα Καρτ Kartodromo

Κυριακή 13 Ιουνίου 2021

|  |
| --- |
| **Αριθμός Μητρώου ΕΠΑ: 025/14.05.2021** |

Οργάνωση: START LINE

**ΓΡΑΜΜΑΤΕΙΑ ΤΟΥ ΑΓΩΝΑ**

Η Γραμματεία του αγώνα θα λειτουργεί στα γραφεία του διοργανωτή, Αθλητικό Σωματείο START LINE έως τις 10 Ιουνίου 2021 και στην πίστα διεξαγωγής του αγώνα από την ημέρα Παρασκευή 11 Ιουνίου 2021 και ώρα 14:30 όπου θα διεξαχθεί ο Διοικητικός Έλεγχος

**ΤΗΛ.: E-MAIL: info@startline.gr**

Οι αγωνιζόμενοι και οι ομαδάρχες θα πρέπει να βρίσκονται σε συνεχή επαφή με την Γραμματεία του αγώνα για να ενημερώνονται για οποιαδήποτε μεταβολή του προγράμματος καθώς και για παραλαβή Δελτίων Πληροφοριών.

**ΠΡΟΓΡΑΜΜΑ**

**ΕΝΑΡΞΗ ΕΓΓΡΑΦΩΝ:** Δευτέρα 24 Μαΐου 2021

**ΛΗΞΗ ΕΓΓΡΑΦΩΝ**: Παρασκευή 4 Ιουνίου 2021 ώρα 24:00

**ΔΗΜΟΣΙΕΥΣΗ ΠΙΝΑΚΑ ΣΥΜΜΕΤΕΧΟΝΤΩΝ:** Τρίτη 8 Ιουνίου 2021 ώρα 20:00

**ΔΙΟΙΚΗΤΙΚΟΣ ΕΛΕΓΧΟΣ:** Παρασκευή 11 Ιουνίου 2021 ώρα **14:30 - 17:00,**

**ΤΕΧΝΙΚΟΣ**  **ΕΛΕΓΧΟΣ:** Παρασκευή 11 Ιουνίου 2021 ώρα **14:30 - 17:00,**

**ΔΗΜΟΣΙΕΥΣΗ ΠΙΝΑΚΑ ΕΚΚΙΝΟΥΝΤΩΝ**: Παρασκευή 11 Ιουνίου 2021 ώρα **18:00**

**ΕΝΗΜΕΡΩΣΗ ΑΓΩΝΙΖΟΜΕΝΩΝ**: Κυριακή 13 Ιουνίου 2021 μετά τις ελεύθερες δοκιμές όλων των κατηγοριών

**Η παρουσία των αγωνιζομένων είναι υποχρεωτική στον Διοικητικό Έλεγχο καθώς και σε κάθε ενημέρωση που κρίνει απαραίτητη ο Αλυτάρχης του αγώνα.**

**ΑΡΘΡΟ 1 ΟΡΓΑΝΩΣΗ**

Το αθλητικό σωματείο START LINE μετά από έγκριση της Ο.Μ.Α.Ε - Ε.Π.Α (Ομοσπονδία Μηχανοκίνητου Αθλητισμού Ελλάδος – Επιτροπή Αγώνων), οργανώνει τον αγώνα του **ROTAX MAX CHALLENGE**, ο οποίος θα διεξαχθεί στη πόλη της Αθήνας την Κυριακή 13 Ιουνίου 2021 στην αδειοδοτημένη από την Ο.Μ.Α.Ε - Ε.Π.Α πίστακαρτ**.**

**Ο αγώνας θα διεξαχθεί σύμφωνα με τις διατάξεις:**

α. Του Διεθνούς Αθλητικού Κώδικα (Δ.Α.Κ) και των παραρτημάτων του

β. Του Εθνικού Αθλητικού Κανονισμού (Ε.Α.Κ) και των παραρτημάτων του

γ. Του Διεθνούς Κανονισμού Καρτ και των παραρτημάτων του

δ. Της Προκήρυξης Πρωταθλημάτων της Επ. Α. και των εγκυκλίων της

ε. Του Γενικού Κανονισμού Καρτ και των παραρτημάτων του

στ. Του Sporting and Technical Regulations Rotax Max Challenge 2021, του Γενικού και Τεχνικού Κανονισμού 2021 της Rotax Hellas, του παρόντος Συμπληρωματικού Κανονισμού και των παραρτημάτων του

  **Ο Δ.Α.Κ. Καρτ ισχύει όπου δεν αντίκειται στον γενικό κανονισμό**.

**1.2: ΟΡΓΑΝΩΤΙΚΗ ΕΠΙΤΡΟΠΗ**

Πρόεδρος: Δημήτρης Χιωτίδης

Μέλη: Γιώργος Παπαδόπουλος Γιάννης Τόγελος

**1.3: ΣΤΕΛΕΧΗ ΤΟΥ ΑΓΩΝΑ**

Παρατηρητής: ΘΑ

Πρόεδρος Αγωνοδικών: Κατερίνα Δάφνη

Αγωνοδίκης: Τάσος Αθανασίου

 Αγωνοδίκης: ΘΑ

Αλυτάρχης: Άγγελος Αγγελόπουλος

Γραμματέας του Αγώνα: Βίκυ Καρούζου

Επικεφαλής Τεχνικός Έφορος: Μπερσής Μάκης

Βοηθοί Τεχνικού εφόρου: ΘΑ

Ιατρός του Αγώνα: Αντώνης Καρδάτος

Υπεύθυνος Σχέσεων με Αγωνιζομένους: Γιώργος Παπαδόπουλος

Pit Marshal: Τάσος Λούπος

Έφορος Χρονομέτρησης-Αποτελεσμάτων: INFOMEGA

Η αστική ευθύνη των εμπλεκομένων με την οργάνωση και διεξαγωγή του αγώνα φυσικών και νομικών προσώπων, όπως Ο.Μ.Α.Ε., ΕΠ.Α., Αθλητικό Σωματείο, Οργανωτική Επιτροπή, Οδηγοί και Στελέχη του αγώνα, καλύπτεται από ασφαλιστική εταιρεία με βάση ασφαλιστική σύμβαση που έχει συναφθεί και ισχύει μεταξύ της Ο.Μ.Α.Ε. και της εκάστοτε ασφαλιστικής εταιρείας, σύμφωνα με τους όρους και τις προϋποθέσεις της συμβάσεως αυτής και της Ελληνικής Νομοθεσίας.

Οποιαδήποτε άλλη ευθύνη των παραπάνω προσώπων κρίνεται με βάση την Ελληνική Νομοθεσία και τους ισχύοντες κανονισμούς στους οποίους προβλέπονται οι αρμοδιότητες και η ευθύνη του καθενός.

**ΑΡΘΡΟ 2: ΠΕΡΙΓΡΑΦΗ**

Ο/Οι αγώνας/ες θα διεξαχθεί/ούν στην πίστα καρτ KARTODROMO**,** σε κλειστή διαδρομή μήκους **1.100** μέτρων και η χωρητικότητα της καθορίζεται στα 34 καρτ.

 **ΑΡΘΡΟ 3: ΚΑΤΗΓΟΡΙΕΣ**

Τα καρτ που θα γίνουν δεκτά στον αγώνα είναι όσα χρησιμοποιούν κινητήρα ROTAX FR 125cc και χωρίζονται στις ακόλουθες κατηγορίες.

* MICRO MAX
* MINI MAX
* JUNIOR MAX
* SENIOR MAX / SENIOR MAX Masters
* DD2 MAX / DD2 MASTERS

 **ΑΡΘΡΟ 4: ΚΙΛΑ ΚΑΤΗΓΟΡΙΩΝ**

MICRO MAX / 105 κιλά.

MINI MAX / 115 κιλά.

JUNIOR MAX / 145 κιλά.

SENIOR MAX / MAX MASTERS / 160 κιλά.

DD2 MAX / DD2 MASTERS / 175 κιλά.

Τα κιλά αφορούν το συνολικό βάρος του καρτ, του οδηγού καθώς και του εξοπλισμού του, ο οποίος περιλαμβάνει κράνος, γάντια, φόρμα και υποδήματα.

**ΑΡΘΡΟ 5: ΚΑΥΣΙΜΟ ROTAX XPS KART TEC**

Το καύσιμο θα είναι βενζίνη αμόλυβδη 95 οκτανίων με μίξη λαδιού 2% για δίχρονους κινητήρες full συνθετικό (ROTAX XPS KART TEC) και θα διατίθεται από την οργάνωση.

Τα ρεζερβουάρ θα τελούν από τα χρονομετρημένα μέχρι το τελευταίο σκέλος του αγώνα σε κατάσταση αυστηρού Park Ferme. Όλα τα ρεζερβουάρ θα πρέπει να παραδίδονται καθαρά και άδεια και να έχουν σήμανση στο μέγιστο επίπεδο βενζίνης που θα τοποθετηθεί. Επιτρέπεται η αλλαγή σήμανσης. Ρεζερβουάρ χωρίς σήμανση θα γεμίζουν μέχρι επάνω. Η αφαίρεση καυσίμου απαγορεύεται αυστηρά. Απαγορεύεται σε όλα τα καρτ και τους οδηγούς να εισέρχονται στο Park Ferme με οποιοδήποτε υγρό εκτός από νερό σε πλαστικό διαφανές μπουκάλι προς πόση.

**ΑΡΘΡΟ 6: ΕΛΑΣΤΙΚΑ**

Τα ελαστικά που προβλέπονται είναι τα ακόλουθα:

MOJO TYPE C2 (slick) / MICRO MAX

MOJO TYPE C2 (slick) / MINI MAX

MOJO TYPE D2 (slick) / JUNIOR MAX

MOJO TYPE D5 (slick) / SENIOR MAX/SENIOR MAX MASTERS

MOJO TYPE D5 (slick) / DD2 MAX/DD2 MAX MASTERS

MOJO TYPE CW (wet) / MICRO MAX

MOJO TYPE CW (wet) / MINI MAX

MOJO TYPE W5 (wet) / JUNIOR MAX

MOJO TYPE W5 (wet) / SENIOR MAX/SENIOR MAX MASTERS

MOJO TYPE W5 (wet) / DD2 MAX/DD2 MAX MASTERS

Πρέπει να τηρείται για όλα τα ελαστικά η μαρκαρισμένη κατεύθυνση (rotation) περιστροφής τους. Δεν επιτρέπεται καμία παραποίηση ή τροποποίηση των ελαστικών σε καμία κατηγορία. Τα ελαστικά θα τελούν αυστηρά από τα επίσημα χρονομετρημένα μέχρι το τελευταίο σκέλος του αγώνα σε αυστηρό Park Ferme. Τα ελαστικά εξοφλούνται κατά τη διάρκεια του Διοικητικού Ελέγχου και παραλαμβάνονται από τον ενδεδειγμένο χώρο.

 **ΑΡΘΡΟ 7: ΧΑΡΑΚΤΗΡΙΣΤΙΚΑ ΓΙΑ ΤΗΝ ΚΑΤΗΓΟΡΙΑ ROTAX MICRO MAX**

|  |  |  |
| --- | --- | --- |
| ΓΡΑΝΑΖΩΜΑ | ΜΠΡΟΣΤΙΝΟ  | 14 |
| ΠΙΣΙΝΟ | 72 |
| ΚΙΛΑ | 105 kg |
| ΣΑΣΙ | 950 mm |
| ΧΩΡΟΣ ΚΑΥΣΕΩΣ  | Minimum 2,40mm |
|  |  |
| ΕΞΑΓΩΓΗ ΚΥΛΙΝΔΡΟΥ (διάμετρος 18mm)  | ROTAX part No 273 192 |
| ΨΥΓΕΙΟ MICRO  | ROTAX part No 925 923  |
| ΕΞΑΤΜΙΣΗ MICRO | ROTAX part No 273 136  |
| ΔΙΑΤΡΗΤΟ ΕΞΑΤΜΙΣΗΣ | ROTAX part No 273 212 |

 **ΑΡΘΡΟ 8: ΧΑΡΑΚΤΗΡΙΣΤΙΚΑ ΓΙΑ ΤΗΝ ΚΑΤΗΓΟΡΙΑ ROTAX MINI MAX**

|  |  |  |
| --- | --- | --- |
| ΓΡΑΝΑΖΩΜΑ | ΜΠΡΟΣΤΙΝΟ  | 14 |
| ΠΙΣΙΝΟ | 72 |
| ΚΙΛΑ | 115 kg |
| ΣΑΣΙ | 950 mm |
| ΧΩΡΟΣ ΚΑΥΣΕΩΣ  | Minimum 1,20mm |
|  |  |
| ΕΞΑΓΩΓΗ ΚΥΛΙΝΔΡΟΥ (διάμετρος 22mm)  | ROTAX part No 273 196 |
| ΨΥΓΕΙΟ MICRO  | ROTAX part No 925 923  |
| ΕΞΑΤΜΙΣΗ ΜΙΝΙ | ROTAX part No 273 137 |
| ΔΙΑΤΡΗΤΟ ΕΞΑΤΜΙΣΗΣ | ROTAX part No 273 211 |

Oι κινητήρες των κατηγοριών Rotax Micro MAX και Rotax Mini ΜΑΧ των συμμετεχόντων στις συγκεκριμένες κατηγορίες παραχωρούνται από την Rotax Hellas σε προσδιορισμένο χρόνο πριν από κάθε αγώνα, έναντι ενοικίου*.*

 **ΑΡΘΡΟ 9: ΔΙΚΑΙΩΜΑ / ΔΗΛΩΣΗ ΣΥΜΜΕΤΟΧΗΣ**

Δικαίωμα συμμετοχής έχει κάθε φυσικό ή νομικό πρόσωπο που έχει έγκυρο Δελτίο Αθλητού (άδεια αγωνιζόμενου) για το έτος 2021.

Για να λάβει μέρος στον αγώνα πρέπει να δηλώσει συμμετοχή μέσω του **ΣΥΣΤΗΜΑΤΟΣ ΔΙΑΔΙΚΤΥΑΚΗΣ ΔΙΑΧΕΙΡΙΣΗΣ ΑΓΩΝΩΝ (Σ.Δ.Δ.Α.)** [**www.e-omae-epa.gr**](http://www.e-omae-epa.gr/)

Το παράβολο ασφάλισης, το οποίο καταβάλει ο αθλητής κατά τη Δήλωση Συμμετοχής του στο Σ.Δ.Δ.Α. καθορίζεται ανάλογα με τη κατηγορία:

40€ / MICRO MAX

40€ / ΜΙΝΙ ΜΑΧ

50€ / JUNIOR ΜΑΧ

50€ / SENIOR MAX / SENIOR MAX MASTERS

50€ / DD2 MAX / DD2 MAX MASTERS

Η δήλωση συμμετοχής σημαίνει αυτόματα για τον συμμετέχοντα πλήρη αποδοχή και γνώση του Συμπληρωματικού Κανονισμού. Η δήλωση συμμετοχής πρέπει να υποβληθεί μέχρι τη Παρασκευή 00 Ιουνίου 2021 και ώρα 24:00 μόνο μέσω του Σ.Δ.Δ.Α. Το παράβολο συμμετοχής, το οποίο καταβάλει ο αθλητής στο Αθλητικό Σωματείο, το οποίο διοργανώνει τον αγώνα είναι το ακόλουθο:

120€ / MICRO MAX

120€ / ΜΙΝΙ ΜΑΧ

130€ / JUNIOR ΜΑΧ

130€ / SENIOR MAX / SENIOR MAX MASTERS

130€ / DD2 MAX / DD2 MAX MASTERS

Το παράβολο συμμετοχής πρέπει να καταβληθεί στο Αθλητικό Σωματείο που διοργανώνει τον αγώνα αυστηρά έως την ημερομηνία λήξης δήλωσης συμμετοχής.

Οι κάτοικοι του Εξωτερικού που επιθυμούν να συμμετάσχουν στους Ελληνικούς αγώνες, θα πρέπει απαραίτητα να διαθέτουν εκτός από την αγωνιστική τους άδεια και την αναγκαία ασφαλιστική κάλυψη κατά προσωπικών ατυχημάτων που να ισχύει στην Ελλάδα.

 **ΑΡΘΡΟ 10: ΕΙΣΟΔΟΣ ΣΤΗΝ ΠΙΣΤΑ**

Απαγορεύεται η είσοδος στην πίστα χωρίς εντολή του Αλυτάρχη του αγώνα σε αντίθετη περίπτωση η ποινή μπορεί να φτάσει μέχρι τον αποκλεισμό. Οι αγωνιζόμενοι πρέπει να παραλάβουν από τον Οργανωτή τα διακριτικά τους (οδηγού, μηχανικού) που τους επιτρέπει να κινούνται στους χώρους του Park Ferme. Εάν ο ομαδάρχης είναι υπεύθυνος για περισσότερες από μία συμμετοχή θα παραλάβει τον απαραίτητο αριθμό διακριτικών ελεύθερης κίνησης.

**ΑΡΘΡΟ 11: ΣΕΙΡΑ ΕΚΚΙΝΗΣΗΣ, ΑΡΙΘΜΟΙ ΣΥΜΜΕΤΟΧΗΣ**

Οι αριθμοί συμμετοχής πρέπει να είναι τοποθετημένοι και στις 4 πλευρές του καρτ σε όλη την διάρκεια του αγώνα. Οι αριθμοί θα είναι χρώματος μαύρου σε καθαρό κίτρινο φόντο, σύμφωνα με το άρθρο 14.2 του Γ.Κ.Κ.

Η σειρά εκκίνησης καθορίζεται από τα αποτελέσματα των επίσημων χρονομετρημένων δοκιμών και ορίζουν τη σχάρα/σειρά εκκίνησης των Α τελικών αγώνων όλων των κατηγοριών.

Τα αποτελέσματα των Α τελικών αγώνων ισοδυναμούν με τη σχάρα εκκίνησης των Β τελικών αγώνων όλων των κατηγοριών. Τα αποτελέσματα των Β τελικών αγώνων ισοδυναμούν με τα αποτελέσματα των Γ τελικών αγώνων όλων των κατηγοριών. Νικητής σε κάθε κατηγορία είναι ο αθλητής που έχει κερδίσει τον Γ τελικό αγώνα.

 Η εκκίνηση θα γίνει με χαμηλή ταχύτητα (**rolling start**).

Η εκκίνηση του αγώνα δίνεται κατά το σβήσιμο των κόκκινων φώτων (του κόκκινου σηματοδότη) στην (κατά την) εκκίνηση.

Για τη διαδικασία εκκίνησης διευκρινίζεται ότι μετά την κόκκινη γραμμή επιβράδυνσης στην αρχή της Κ ,οι αγωνιζόμενοι επιβραδύνουν και εισέρχονται στους δύο διαδρόμους με χαμηλή ταχύτητα. Οι Αγωνιζόμενοι πρέπει να διατηρούν σταθερή ταχύτητα χωρίς αυξομειώσεις και απαγορεύεται αυστηρά κάθε επιτάχυνση από την γραμμή επιβράδυνσης μέχρι την κίτρινη γραμμή επιτάχυνσης. Επιταχύνουν μετά την κίτρινη γραμμή επιτάχυνσης παραμένοντας μέσα στους δύο διαδρόμους (τούνελ) περιμένοντας να σβήσουν τα κόκκινα φώτα της εκκίνησης και να αρχίσει ο αγώνας.

Η εκκίνηση είναι “τύπου” rolling start (εν κινήσει) με χαμηλή ταχύτητα όπως ορίζει η προηγούμενη παράγραφος. Η έναρξη του Αγώνα δίνεται κατά το σβήσιμο των κόκκινων φώτων (σηματοδότης) που βρίσκονται στη γραμμή εκκίνησης.

Ο Αλυτάρχης θα ενημερώσει πριν την έναρξη του αγωνιστικού μέρους τους αθλητές που συμμετέχουν στον αγώνα εξηγώντας τη διαδικασία και δείχνοντας μέσα στη πίστα τις γραμμές επιβράδυνσης, επιτάχυνσης και γραμμή εκκίνησης καθώς και τα φώτα σήμανσης. Ουδείς αθλητής δεν πρέπει να ξεκινήσει τον αγώνα εάν έχει οποιαδήποτε απορία, την οποία χρειάζεται να διευκρινίσει ο Αλυτάρχης.

 **ΑΡΘΡΟ 12: ΣΗΜΑΙΕΣ**

**Πράσινη με κίτρινες διαγώνιες γραμμές** : Λανθασμένη εκκίνηση.

**Μπλε** : Παρουσιάζεται στους οδηγούς που θα ντουμπλαριστούν και που θα

βρίσκονται τουλάχιστον ένα γύρω πίσω. Η σημασία της είναι η εξής :

**Ακίνητη** : Σας προσπερνούν , κρατήστε τη γραμμή σας.

**Κινούμενη** : Ένας η περισσότεροι αγωνιζόμενοι θα σας προσπεράσουν ,

 ελευθερώστε το πέρασμα.

**Κίτρινη** : Κίνδυνος , ελαττώστε ταχύτητα ,απαγορεύεται το προσπέρασμα.

**Μαύρη με πορτοκαλί κύκλο και αριθμός** : Σταμάτημα λόγω μηχανικής βλάβης. Ο οδηγός μπορεί να επανεκκίνηση μετά την επιδιόρθωση της.

**Λευκή** : Παρουσία ενός αργού οχήματος στην πίστα.

**Κίτρινη με κόκκινες γραμμές** : Μειωμένη πρόσφυση (π.χ. λάδι, λίμνη νερού, aquaplaning λόγω βροχής ,πέρασμα από στεγνή σε γλιστερή επιφάνεια .Σε αυτή την τελευταία περίπτωση η παρουσία της σημαίας συνοδεύεται από χέρι που δείχνει προς τον ουρανό. Η σημαία εμφανίζεται για 4 τουλάχιστον γύρους η έως ότου η επιφάνεια ξαναγίνει φυσιολογική )

**Πράσινη** : Τέλος συναγερμού. Σε ορισμένες περιπτώσεις μπορεί επίσης να σημαιοδοτήσει την εκκίνηση για τους γύρους προθέρμανσης η την έναρξη δοκίμων κατά εντολή του Αλυτάρχη.

**Σημαία αποτελούμενη από ένα μαύρο και ένα άσπρο τρίγωνο και** **αριθμός¨**: Τελευταία προειδοποίηση στον οδηγό , ότι θα τεθεί εκτός αγώνα για αντιαθλητική οδήγηση.

**Μαύρη και αριθμός** : **O οδηγός αποκλείεται από το σκέλος και οφείλει ΑΜΕΣΑ να βγει από την πίστα**.

**Κόκκινη** : Σταμάτημα άμεσο και απόλυτο.

**Καρό άσπρη και μαύρη** : Τέλος του αγώνα.

**Αριθμός ΚΑΡΤ μαζί με πινακίδα ποινής** : Γνωστοποίηση στον οδηγό του οποίου επιδεικνύεται ο αριθμός ότι του επιβλήθηκε ποινή χρόνου για εσφαλμένη εκκίνηση.

**Πινακίδα SLOW:** άρθρο 21.5 του Γ.Κ.Κ

**ΑΡΘΡΟ 13: ΤΕΧΝΙΚΟΣ ΕΛΕΓΧΟΣ**

α.Για τα καρτ που έχουν καταταγεί στις τρεις πρώτες θέσεις κάθε κατηγορίας

β**.** Σε οποιοδήποτε άλλο καρτ, κατά την απόλυτη κρίση των Αγωνοδικών, που ενεργούν αυτεπάγγελτα ή κατόπιν ενστάσεως ή μετά από εισήγηση του Αλυτάρχη ή του Τεχνικού Εφόρου ή κατόπιν εντολής της Επ. Α./Ο.Μ.Α.Ε.

γ. Κατά τη διαδικασία αυτεπάγγελτων ελέγχων ή τεχνικών ενστάσεων και εφόσον κριθεί ότι ο χώρος, τα εργαλεία ή το προσωπικό δεν επαρκούν ώστε οι μετρήσεις και οι έλεγχοι να πληρούν τις προδιαγραφές που ορίζονται από την Ο.Μ.Α.Ε., οι προς εξέταση κινητήρες ή εξαρτήματά τους δύνανται να κρατηθούν ώστε να ελεγχθούν σε τόπο και χρόνο που θα ορισθεί από το Συμβούλιο Αγωνοδικών. Η Οργάνωση έχει τη δυνατότητα να διεξάγει Τεχνικό Έλεγχο και πριν την εκκίνηση.

Στον τερματισμό θα γίνει πλήρης και λεπτομερής έλεγχος που μπορεί να προβλέπει μέχρι και την αποσυναρμολόγηση του καρτ.

**ΑΡΘΡΟ 14: ΕΝΣΤΑΣΕΙΣ / ΕΦΕΣΕΙΣ**

Οι ενστάσεις υποβάλλονται ως εξής :

1. Σχετικά με αντικανονική εγγραφή διαγωνιζόμενου το αργότερο μισή ώρα μετά την λήξη του έλεγχου εξακρίβωσης.
2. Σχετικά με τεχνικά θέματα το αργότερο 15 λεπτά μετά το τέλος του αγώνα κάθε δοκιμασίας.
3. Σχετικά με αποτελέσματα και τις κατατάξεις το αργότερο σε 10 λεπτά από την ανακοίνωση των προσωρινών αποτελεσμάτων των διαφόρων προσπαθειών ή 15 λεπτώναπό την ανάρτηση της κατάταξης κάθε τελικού.

Οι ενστάσεις υποβάλλονται από τον αγωνιζόμενο ή τον κηδεμόνα του ή τον διαγωνιζόμενο και μόνο εγγράφως στον Aλυτάρχη, στον βοηθό του ή σε περίπτωση απουσία τους, σε έναν από τους Αγωνοδίκες, οι οποίες πρέπει να συνοδεύονται από το σχετικό παράβολο, το οποίο ορίζεται με εγκύκλιο της Επ.Α./Ο.Μ.Α.Ε. και ισούται με το παράβολο συμμετοχής του αγωνιζόμενου στον αγώνα (Εγκύκλιος καρτ 03/2018).

Το παράβολο εφέσεων ορίζεται στο ποσό των 600€ (Εγκύκλιος καρτ 03/2018).

Σε περίπτωση που γίνει δεκτή η έφεση θα επιστρέφεται το 80% του ποσού του παραβόλου της έφεσης, το δε 20% θα παρακρατείται για τη κάλυψη των διαδικαστικών εξόδων της Ο.Μ.Α.Ε.

H ένσταση που γίνεται για τεχνικά θέματα πρέπει να αφορά:

1. Κινητήρα (ολικός έλεγχος του κινητήρα με βάση το δελτίο αναγνώρισης)
2. Σασί (με βάση το δελτίο αναγνώρισης)
3. ‘Άλλα συγκεκριμένα σημεία ή εξαρτήματα του καρτ

Κάθε ένσταση πρέπει να αναφέρεται σε ένα μόνο θέμα . Οι συμμετέχοντες έχουν το δικαίωμα της έφεσης που υποβάλλεται σύμφωνα με τα όσα ορίζει ο Ε.Α.Κ. (Άρθρο 15.2)

Δεν γίνεται δεκτή η ένσταση εναντίον διαπίστωσης γεγονότος που δηλώνεται από τον Αλυτάρχη, τους Εφόρους Εκκίνησης και Τερματισμού ή από οποιονδήποτε άλλον έχει ορισθεί από την οργάνωση για την διαπίστωση αυτού του γεγονότος.

**ΑΡΘΡΟ 15: ΚΑΤΑΤΑΞΗ – ΑΠΟΤΕΛΕΣΜΑΤΑ – ΑΠΟΝΟΜΗ**

Η πρόταση της BRP-Rotax GmbH and Co KG για τη βαθμολογία στους εθνικούς θεσμούς ισχύει και για το Rotax MAX Challenge. Οι οδηγοί και τις τρεις δοκιμασίες (Α΄τελικός, Β’ τελικός, Γ’ τελικός)που συμμετέχουν σε κάθε αγώνα, βαθμολογούνται ως εξής:

**Α’ Τελικός**

Ανάλογα με την κατάταξη στον Α’ τελικό θα δοθούν οι εξής βαθμοί:

* 1ος - 34 βαθμούς
* 2ος - 33 βαθμούς
* 3ος - 32 βαθμούς ανά 1 μέχρι τον τελευταίο τερματίσαντα

**Β’ Τελικός**

 Ανάλογα με την κατάταξη στον Β’ τελικό θα δοθούν οι εξής βαθμοί:

* 1ος - 34 βαθμούς
* 2ος - 33 βαθμούς
* 3ος – 32 βαθμούς ανά 1 μέχρι τον τελευταίο τερματίσαντα

**Γ’ Τελικός**

 Ανάλογα με την κατάταξη στον Β’ τελικό θα δοθούν οι εξής βαθμοί:

* 1ος - 34 βαθμούς
* 2ος - 33 βαθμούς
* 3ος – 32 βαθμούς ανά 1 μέχρι τον τελευταίο τερματίσαντα

**ΑΡΘΡΟ 14: ΣΥΜΠΤΥΞΗ ΚΑΤΗΓΟΡΙΩΝ**

 Σε περίπτωση που κάποιες κατηγορίες δεν συμπληρώνουν ικανό αριθμό συμμετοχών, υπάρχει περίπτωση να συμπτυχθούν σε κοινό σκέλος με διαφορετική βαθμολογία μετά από απόφαση αγωνοδικών.

**ΑΡΘΡΟ 15: ΚΑΤΑΤΑΞΗ – ΑΠΟΤΕΛΕΣΜΑΤΑ – ΑΠΟΝΟΜΗ - ΤΕΛΙΚΗ ΒΑΘΜΟΛΟΓΙΚΗ ΚΑΤΑΤΑΞΗ**

Για την τελική βαθμολογική κατάταξη των τοπικών Rotax ΜΑΧ Challenge, θα διεξαχθούν δύο αγώνες, συνολικά έξι σκέλη (Α' τελικός, Β' τελικός και Γ’ τελικός x 2) από τα οποία θα μετρούν τα τέσσερα σκέλη στην συνολική τελική βαθμολογία ενώ τα δύο σκέλη με τη χαμηλότερη βαθμολογία θα μπορούν να αφαιρεθούν ακόμη και από τον ίδιο αγώνα. Η ίδια διαδικασία θα ισχύσει και για την τελική βαθμολογική κατάταξη του διπλού τελικού του Rotax MAX Challenge . Στη συνολική βαθμολογία, η οποία θα αναδείξει τον Υπερεπαθλούχο της χρονιάς ανά κατηγορία προστίθεται το τελικό σύνολο βαθμολογίας από το τοπικό έπαθλο και το τελικό σύνολο της βαθμολογίας του διπλού Τελικού προκειμένου να ανακηρυχτούν  οι νικητές της χρονιάς από το αποτέλεσμα. Σε περίπτωση που δεν ολοκληρωθεί μόνο ο ένας από τους δύο προγραμματισμένους αγώνες τότε θα μετρούν από τα τρία σκέλη τα δύο. Σημ.: Η αυτόνομη βαθμολογία του διπλού Τελικού και μόνο προσδιορίζει τους νικητές που θα προκριθούν ανά κατηγορία για το Rotax MAX Challenge Grand Finals.

**ΠΡΟΓΡΑΜΜΑ ΑΓΩΝΩΝ ROTAX MAX CHALLENGE 2021**

Η Rotax Hellas για την αγωνιστική σεζόν του 2021, διοργανώνει τρία τοπικά έπαθλα για τον ελληνικό θεσμό του Rotax MAX Challenge που σύμφωνα με το πρόγραμμα οι αγώνες θα διεξαχθούν στις ακόλουθες ημερομηνίες:

ΧΑΝΙΑ-ΚΡΗΤΗ-ΝΟΤΙΑ ΕΛΛΑΔΑ

1ος Αγώνας 22 -23 Μαΐου

2ος Αγώνας 18 -19 Σεπτεμβρίου

ΣΕΡΡΕΣ-ΒΟΡΕΙΑ ΕΛΛΑΔΑ

1ος Αγώνας 19 – 20 Ιουνίου

2ος Αγώνας 11 – 12 Σεπτεμβρίου

ΑΘΗΝΑ-ΚΕΝΤΡΙΚΗ ΕΛΛΑΔΑ

1ος Αγώνας 12 – 13 Ιουνίου

2ος Αγώνας 02 – 03 Οκτωβρίου

ΤΕΛΙΚΟΣ ROTAX MAX CHALLENGE 2021

23-24 Οκτωβρίου

(Η πίστα και ο τόπος θα ανακοινωθούν)

**ΑΡΘΡΟ 16: ΤΟΠΙΚΑ ΕΠΑΘΛΑ (ΝΟΤΙΑ-ΚΕΝΤΡΙΚΗ-ΒΟΡΕΙΑ ΕΛΛΑΔΑ)**

Οι αγώνες στις τρεις περιφέρειες αποτελούν ανάλογους αυτόνομους θεσμούς. Η βαθμολογία γίνεται με το σύστημα (Άρθρο 15/Παρόντος Κανονισμού) του Rotax MAX Challenge 2021 από το οποίο αναδεικνύονται ανά κατηγορία οι τοπικοί “Επαθλούχοι Rotax MAX Challenge 2021”. Οι βαθμοί μετράνε μόνο στον τοπικό θεσμό που συμμετέχει ο κάθε οδηγός, δε μεταφέρονται και δε προστίθενται από άλλο ή σε άλλο αγώνα. Για την ανάδειξη του κάθε επαθλούχου ανά κατηγορία μετρούν στην τελική κατάταξη όλες οι δοκιμασίες Α’, Β’ και Γ’ τελικού ανά αγώνα. Σε περίπτωση που διεξαχθεί ένας μόνο αγώνας, η τελική κατάταξη θα εξαρτηθεί μόνο από αυτόν. Οι τοπικοί αγώνες είναι “ανοιχτοί” για οποιονδήποτε οδηγό θέλει να λάβει μέρος και επίσης μπορεί να συμμετάσχει σε όσα τοπικά έπαθλα επιθυμεί.

 **ΑΡΘΡΟ 17: ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟΝ ΤΕΛΙΚΟ ΤΟΥ ROTAX MAX CHALLENGE 2021**

Στον τελικό του Rotax MAX Challenge 2021 , έχουν δικαίωμα συμμετοχής όσοι οδηγοί έχουν λάβει μέρος σε δύο αγώνες τοπικών θεσμών ανεξαρτήτου περιφέρειας.

**ΑΡΘΡΟ 18: ΕΙΣΗΤΗΡΙΑ ΣΥΜΜΕΤΟΧΗΣ ΣΤΟ ROTAX MAX GHALLENGE GRAND FINALS 2021**

Το ανάλογο εισιτήριο συμμετοχής στον Παγκόσμιο Τελικό της Rotax θα δοθεί στους νικητές των κατηγοριών του διπλού αγώνα (σύνολο βαθμολογίας των δύο αγώνων) του Rotax MAX Challenge 2021 και με την προϋπόθεση πως η BRP-Rotax GmbH and Co KG έχει εκχωρήσει θέση.

**ΑΡΘΡΟ 19: ΥΠΕΡ-ΕΠΑΘΛΟΥΧΟΙ ROTAX MAX CHALLENGE 2021**

Η βαθμολογία του οδηγού από το καλύτερο σύνολο (2) ενός συγκεκριμένου τοπικού θεσμού θα τον συνοδεύει στον Ελληνικό Τελικό του Rotax MAX Challenge 2021. Τα αποτελέσματα αυτού θα προστίθενται στη βαθμολογία του και από το σύνολό τους θα αναδεικνύεται ο ‘Έλληνας Υπέρ-επαθλούχος ανά κατηγορία.

Δεν προστίθενται βαθμοί από διαφορετικές περιφέρειες. Αν ο οδηγός έχει λάβει μέρος σε δύο μόνο αγώνες διαφορετικών περιφερειών και στον Ελληνικό τελικό, θα προστεθεί στη βαθμολογία του το υψηλότερο σύνολο από τη μία του συμμετοχή και η τελική βαθμολογία για το τίτλο του Υπερ-Επαθλούχου στην κατηγορία του, θα διαμορφώνεται με το σύνολό του αγώνα αυτού και του τελικού. Αν έχει λάβει μέρος σε δύο αγώνες της ίδιας περιφέρειας θα μετρηθούν και οι δύο συν του τελικού.

**ΑΡΘΡΟ 20: ΑΠΟΝΟΜΗ ΕΠΑΘΛΩΝ**

Στον εκάστοτε τοπικό αγώνα καθώς και τον διπλό τελικό, στους τρείς πρώτους νικητές ανά κατηγορία απονέμεται κύπελλο και στους υπόλοιπους συμμετέχοντες μετάλλιο. Η παρουσία των οδηγών στην απονομή του κάθε αγώνα είναι υποχρεωτική. Η απονομή γίνεται στο χώρο της πίστας κατόπιν επικύρωσης των αποτελεσμάτων.

**ΣΗΜΕΙΩΣΗ/ΕΠΙΣΗΜΑΝΣΗ**

ΤΕΛΙΚΟΣ ΤΕΧΝΙΚΟΣ ΕΛΕΓΧΟΣ: Οποιαδήποτε στιγμή κριθεί απαραίτητο

ΔΗΜΟΣΙΕΥΣΗ ΑΠΟΤΕΛΕΣΜΑΤΩΝ: 20 λεπτά μετά τον τερματισμό κάθε αγώνα

ΑΠΟΝΟΜΗ ΕΠΑΘΛΩΝ: Στο χώρο της πίστας κατόπιν επικύρωσης των αποτελεσμάτων